Jusepe de Ribera

Jusepe de Ribera, José de Ribera, (1591–1652), lisänimeltään Lo Spagnoletto (”Pikku espanjalainen”), oli espanjalais-italialainen taidemaalari.Otavan Iso Fokus, s. 3500 Hän toimi pääasiassa Napolissa Italiassa, missä häntä pidetään niin sanotun napolilaisen koulukunnan perustajana. Hänen töissään yhdistyy vahva realismi ja uskonnollinen haaveilu. Hän maalasi useita marttyyrien kohtaloita kuvaavia töitä. 

Caravaggion oppilaana Jusepe oli omaksunut realistisen ilmaisutavan sekä opettajansa valon ja varjon käsittelyn.Otavan Iso Fokus, s. 3501 Erityisen suuri vaikutus hänellä oli 1600-luvun Espanjan maalaustaiteeseen. Suomessa Kansallisgallerian kokoelmaan kuuluu Riberan teos Ecce Homo (1644). Gösta Serlachiuksen taidesäätiön kokoelmaan kuuluu varhaisempi teos Mies, viinipullo ja tamburiini (1631).

Galleria

Lähteet
 Otavan Iso Fokus, Kertovasti kuvitettu 8-osainen tietosanakirja, Osa 6, s. 3500–3501. Otava, 1974. .

Viitteet

Luokka:Italialaiset taidemaalarit
Luokka:Barokkitaiteilijat
Luokka:Vuonna 1591 syntyneet
Luokka:Vuonna 1652 kuolleet
Luokka:Seulonnan keskeiset artikkelit